Document ID: 32010D0587

ROZHODNUTIE RADY 2010/587/SZBP
zo 14. júna 2010
o podpise a uzavretí Dohody medzi Európskou úniou a Čiernou Horou o bezpečnostných postupoch pri výmene a ochrane utajovaných skutočností
RADA EURÓPSKEJ ÚNIE,
so zreteľom na Zmluvu o Európskej únii („Zmluva o EÚ“), a najmä jej článok 37, a na Zmluvu o fungovaní Európskej únie („Zmluva o fungovaní EÚ“), a najmä jej článok 218 ods. 5 a článok 218 ods. 6 prvý pododsek,
so zreteľom na návrh vysokej predstaviteľky Únie pre zahraničné veci a bezpečnostnú politiku,
keďže:
(1)
Rada na svojom zasadnutí 10. novembra 2009 rozhodla poveriť predsedníctvo, aby začalo v súlade s bývalým článkom 24 Zmluvy o EÚ rokovania s Čiernou Horou s cieľom uzavrieť dohodu o bezpečnosti informácií.
(2)
Predsedníctvo na základe poverenia dojednalo dohodu s Čiernou Horou o bezpečnostných postupoch pri výmene a ochrane utajovaných skutočností.
(3)
Dohoda by sa mala schváliť,
PRIJALA TOTO ROZHODNUTIE:
Článok 1
Týmto sa v mene Únie schvaľuje Dohoda medzi Európskou úniou a Čiernou Horou o bezpečnostných postupoch pri výmene a ochrane utajovaných skutočností.
Text dohody je pripojený k tomuto rozhodnutiu.
Článok 2
Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
Článok 3
Toto rozhodnutie nadobúda účinnosť dňom jeho prijatia.
V Luxemburgu 14. júna 2010

Labels: 12
18
15
5